57 Mosiami o nyeletse,+ mme ga go na ope yo o go tsayang tsia.+ Mme batho ba ba nang le bopelonomi jwa lorato ba phuthelwa kwa baswing,+ mme go se na ope yo o lemogang gore mosiami o phuthetswe koo+ ka ntlha ya masetlapelo. 2 O tsena mo kagisong;+ ba ikhutsa+ mo malaong a bone,+ mongwe le mongwe yo o tsamayang ka tlhamalalo.+ 3 “Fa e le lona, atamelang fano,+ lona barwa ba mosadi yo o bolelelang pele ditiragalo,+ losika lwa motho yo o akafalang le lwa mosadi yo o dirang boaka:+ 4 Lo ijesa monate thata ka ntlha ya ga mang?+ Lo nna lo bulela mang molomo thata, lo nna lo mo ntshetsa loleme?+ A ga lo bana ba tlolo, losika lwa maaka,+ 5 ba ba tsosang kgotelo mo ditlhareng tse dikgolo,+ kafa tlase ga setlhare sengwe le sengwe se se golang thata,+ ba ba bolayang bana setlhogo mo mekgatšheng e e phothoselang kafa tlase ga dipharo tsa mafika a magolo?+ 6 “Kabelo ya gago e ne e le mo majeng a a borethe a mokgatšha o o phothoselang.+ One—a ne a le kabelo ya gago ya bola.+ Mo godimo ga moo, o ne wa a tshelela tshupelo ya senō,+ o ne wa a isetsa mpho. A ke tla ikgomotsa+ ka ntlha ya dilo tseno? 7 O ne wa baya bolao jwa gago mo thabeng e e kwa godimo e e tsholeditsweng.+ Mme o ne wa tlhatlogela teng go isa setlhabelo.+ 8 O ne wa tlhoma segopotso+ sa gago kafa morago ga setswalo le mophakwana. Gonne o ne wa ipipolola kwantle ga me mme wa tlhatloga; o ne wa dira gore bolao jwa gago bo nne bogolo.+ Mme o ne wa itirela kgolagano le bone. O ne wa rata go nna le bolao le bone.+ O ne wa bona serwe sa bonna. 9 O ne wa fologela kwa go Meleke ka leokwane, mme wa nna wa dira gore ditlolo tsa gago di nne dintsi.+ O ne wa tswelela o romela barongwa ba gago kgakala, mo o neng wa isa dilo kwa tlase kwa Sheole.+ 10 O dirile ka natla mo ditseleng tsa gago tse dintsintsi.+ Ga o a ka wa re, ‘Ga go na tsholofelo!’ O bone go tsosolosiwa ga maatla a gago.+ Ke gone ka moo o sa bobolang.+ 11 “O ne wa tshaba mang mme wa boifa,+ mo o neng wa simolola go aka?+ Mme ga se nna yo o neng wa mo gakologelwa.+ Ga o a ka wa isa sepe pelong.+ A ke ne ke sa nna ke didimetse e bile ke fitlhile dikgang?+ Ka jalo ga o a ka wa boifa le e leng nna tota.+ 12 Nna ke tla bolela tshiamo+ ya gago le ditiro+ tsa gago, gore ga di na go go tswela mosola.+ 13 Fa o goa o kopa thuso dilo tse o di phuthileng ga di kitla di go golola,+ mme phefo e tla di phailela kgakala tsotlhe.+ Moya o o hemelwang kwa ntle o tla di tlosa, mme yo o tshabelang mo go nna+ o tla rua lefatshe a bo a rue thaba ya me e e boitshepo.+ 14 Mme motho ruri o tla re, ‘Koaganyang, koaganyang! Bulang tsela.+ Tlosang sekgopi le fa e ka nna sepe mo tseleng ya batho ba me.’”+ 15 Gonne Mogodimo le Yo o Kwa Godimo,+ yo o agang ka bosaengkae+ le yo leina la gagwe le leng boitshepo,+ o rile: “Ke agile+ kwa bogodimong le kwa lefelong le le boitshepo, mmogo le yo moya wa gagwe o gateletsweng e bile o le kwa tlase,+ gore ke rudise moya wa ba ba kwa tlase le go rudisa pelo ya ba ba gateletsweng.+ 16 Gonne ga nkitla ke ganetsa ka bosakhutleng, le fa e le go gakalela ruri;+ gonne moya o ne o tla koafala+ ka ntlha ya me, le tsone dibopiwa tse di hemang tse ke di dirileng.+ 17 “Ke ne ka galefela tlolo ya papadi ya gagwe ya tshiamololo,+ mme ka mo itaya, ke fitlha sefatlhego sa me,+ fa ke ne ke sa ntse ke galefile. O ne a nna a tsamaya jaaka motlhanogi+ mo tseleng ya pelo ya gagwe. 18 Ke bone ditsela tsa gagwe; mme ka simolola go mo fodisa+ le go mo felegetsa+ le go mo duela ka go mo gomotsa+ le ba ba hutsafetseng ba gagwe.”+ 19 Jehofa o rile: “Ke bopa leungo la dipounama.+ Yo o kgakala le yo o gaufi+ o tla nna le kagiso e e sa feleng, mme ke tla mo fodisa.”+ 20 “Mme baikepi ba ntse jaaka lewatle le le kgaphaselang, fa le sa kgone go sisibala, metsi a lone a ntse a bilola mofero wa lewatle le loraga. 21 Baikepi ga ba na kagiso,”+ go buile Modimo wa me.